b'\n_START_ARTICLE_\nAleksandras Ko\xc4\x8detkovas\n_START_SECTION_\nBiografija\n_START_PARAGRAPH_\n1989\xc2\xa0m. kartu su t\xc4\x97vais persik\xc4\x97l\xc4\x97 gyventi \xc4\xaf Rusij\xc4\x85. Studijavo vadybos ir informacijos mokslus universitetuose Rusijoje ir JAV. Dirbo tarptautin\xc4\x97se \xc4\xafmon\xc4\x97se JAV, Rusijoje, \xc5\xa0vedijoje, Vokietijoje, Austrijoje ir Latvijoje. Nuo 2004\xc2\xa0m. gyvena ir dirba Lietuvoje. Vienintel\xc4\x97s bendrov\xc4\x97s, Baltijos \xc5\xa1alyse u\xc5\xbesiiman\xc4\x8dios orlaivi\xc5\xb3 nuoma, AB \xe2\x80\x9eAviation Asset Management\xe2\x80\x9c generalinis direktorius (nuo 2008\xc2\xa0m. gegu\xc5\xbe\xc4\x97s m\xc4\x97n.) Taip pat ra\xc5\xa1o straipsnius verslo ir verslo rizikos temomis._NEWLINE_Aleksandr Ko\xc4\x8detkov mok\xc4\x97si \xc5\xa0iauli\xc5\xb3 17-oje vidurin\xc4\x97je mokykloje. 1989\xc2\xa0m. kartu su t\xc4\x97vais persik\xc4\x97l\xc4\x97 gyventi \xc4\xaf Rusij\xc4\x85. Nuo 1993\xc2\xa0m. studijavo vadybos ir informacijos mokslus Maskvos valstybiniame kult\xc5\xabros universitete. 1996\xc2\xa0m. Aleksandras Ko\xc4\x8detkovas buvo apdovanotas tuometinio Rusijos prezidento Boriso Jelcino stipendija, kuri\xc4\x85 gav\xc4\x99s studijavo informacini\xc5\xb3 sistem\xc5\xb3 valdym\xc4\x85 Teksaso universitete JAV (1997\xe2\x80\x931998\xc2\xa0m.). 1998\xc2\xa0m. Aleksandras Ko\xc4\x8detkovas su pagyrimu baig\xc4\x97 Maskvos kult\xc5\xabros universitet\xc4\x85, \xc4\xafgijo vadybos ir informacijos bakalauro laipsn\xc4\xaf. 1998\xe2\x80\x932001\xc2\xa0m. Maskvos kult\xc5\xabros universitete studijavo ir baig\xc4\x97 sociologijos aspirant\xc5\xabr\xc4\x85.\n_START_SECTION_\nProfesin\xc4\x97 karjera\n_START_PARAGRAPH_\n1997\xe2\x80\x931999\xc2\xa0m. JAV dirbo \xc4\xafmon\xc4\x97s \xe2\x80\x9eTyson and Associates\xe2\x80\x9c analitiku ir per trump\xc4\x85 laik\xc4\x85 tapo \xc4\xafmon\xc4\x97s bendrasavininkiu, \xe2\x80\x9eEksmo\xe2\x80\x9c verslo pl\xc4\x97tros direktorius ir valdybos konsultantas (1998\xe2\x80\x931999\xc2\xa0m.), \xe2\x80\x9ePriceWaterhouseCoopers\xe2\x80\x9d konsultantas (1999\xe2\x80\x932000\xc2\xa0m.), \xe2\x80\x9eRosBusinessConsulting\xe2\x80\x9d projekt\xc5\xb3 vadovas, generalinio direktoriaus patar\xc4\x97jas (2000\xe2\x80\x932002\xc2\xa0m.), \xe2\x80\x9eSAP CIS and Baltic States\xe2\x80\x9d vyriausiasis konsultantas (2002\xe2\x80\x932004\xc2\xa0m.), \xe2\x80\x9eSAP \xc3\x96sterreich GmbH Representative office in Baltic States\xe2\x80\x9d regiono vadovas (2004\xe2\x80\x932006\xc2\xa0m.), \xe2\x80\x9eSAP CIS and Baltic States\xe2\x80\x9c apdovanojimo u\xc5\xbe auk\xc5\xa1t\xc4\x85 darbo kokyb\xc4\x99 laim\xc4\x97tojas (2004\xc2\xa0m.); UAB \xe2\x80\x9eKPMG Baltics\xe2\x80\x9d Rizik\xc5\xb3 valdymo konsultacij\xc5\xb3 skyriaus vadovas (2006\xe2\x80\x932008\xc2\xa0m.).\n_START_SECTION_\nSportin\xc4\x97 veikla\n_START_PARAGRAPH_\nB\xc5\xabdamas 11 met\xc5\xb3, Aleksandr Ko\xc4\x8detkov prad\xc4\x97jo dom\xc4\x97tis kov\xc5\xb3 menais (Aikido, Kendo, Iaido), Ryt\xc5\xb3 kult\xc5\xabra. Nuo 1992\xc2\xa0m.\xc2\xa0\xe2\x80\x93 tinklininkas; \xc5\xbeaid\xc4\x97 \xe2\x80\x9eMoskvi\xc4\x8d\xe2\x80\x9c komandoje, rungtyniavusioje Rusijos vyr\xc5\xb3 tinklinio pirmoje lygoje. Buvo Rusijos jaun\xc5\xb3j\xc5\xb3 irkluotoj\xc5\xb3 olimpin\xc4\x97s rinktin\xc4\x97s narys (1991\xe2\x80\x931992\xc2\xa0m.). Studijuodamas JAV, atstovavo Teksaso universiteto sporto komandai. Gyvendamas Lietuvoje, aktyviai sportavo kaip profesionalus tinklininkas._NEWLINE_Aleksandr Ko\xc4\x8detkov buvo Maskvos Naginatos federacijos prezidentas (1994\xe2\x80\x931995\xc2\xa0m.). \xe2\x80\x9eIsto-SM Tauras\xe2\x80\x9c komandos \xc5\xbeaid\xc4\x97jas ir viceprezidentas (2008\xc2\xa0m. duomenimis)._NEWLINE_2008\xc2\xa0m. bir\xc5\xbeelio 10 d. Aleksandrui Ko\xc4\x8detkovui kaip \xe2\x80\x9eIsto-SM Tauras\xe2\x80\x9c komandos\xc2\xa0\xe2\x80\x93 2007\xe2\x80\x932008 met\xc5\xb3 Lietuvos vyr\xc5\xb3 tinklinio \xc4\x8dempionato nugal\xc4\x97tojos\xc2\xa0\xe2\x80\x93 \xc5\xbeaid\xc4\x97jui ir \xc5\xa1io sporto klubo viceprezidentui, Vilniaus miesto meras Juozas Imbrasas parei\xc5\xa1k\xc4\x97 pad\xc4\x97k\xc4\x85 u\xc5\xbe nuopelnus Vilniaus sportui ir \xc4\xafteik\xc4\x97 pad\xc4\x97kos ra\xc5\xa1t\xc4\x85.'